b'\n_START_ARTICLE_\nJohn David Digues La Touche\n_START_PARAGRAPH_\nJohn David Digues La Touche (5. kes\xc3\xa4kuuta 1861 Tours \xe2\x80\x93 6. toukokuuta 1935 merell\xc3\xa4) oli irlantilainen, Ranskassa syntynyt ja Kiinassa asunut virkamies ja lintutieteilij\xc3\xa4._NEWLINE_La Touchen perhe oli hugenotteja. John La Touche opiskeli kuitenkin Downside Abbeyssa l\xc3\xa4hell\xc3\xa4 Bathia. Vuonna 1882 h\xc3\xa4n matkusti Kiinaan Chinese Maritime Customs Servicen palvelukseen vero- tai tullivirkamieheksi. H\xc3\xa4n asui Kiinassa aina vuoteen 1922, jolloin j\xc3\xa4i el\xc3\xa4kkeelle ja muutti Dubliniin. My\xc3\xb6hemmin h\xc3\xa4n asui Newtownmountkennedyn kyl\xc3\xa4ss\xc3\xa4 Wicklow\xe2\x80\x99n kreivikunnassa._NEWLINE_La Touche kirjoitti teoksen A handbook of the birds of eastern China. Lontoo, Taylor and Francis (1925\xe2\x80\x931934)._NEWLINE_La Touche nimesi linnuista kiinansinisiepon (Niltava davidi) ja muutamia alalajeja, kuten aasiant\xc3\xb6rm\xc3\xa4p\xc3\xa4\xc3\xa4skyn alalajin fohkienensis. Oldfield Thomas nimesi doggilepakoihin kuuluvan Tadarida latouchein (englanniksi La Touche\xe2\x80\x99s Free-tailed Bat) h\xc3\xa4nen kunniakseen vuonna 1920._NEWLINE_La Touche hukkui merell\xc3\xa4 ollessaan palaamassa Mallorcalta, jossa h\xc3\xa4n oli viett\xc3\xa4nyt talvensa.'